open-index/open-wikipedia-markdown huggingface dataset:
Ketura i Israel

**Ketura** (hebraisk skrift קְטוּרָה) er ein kibbutz nord for Eilat i Arabahdalen. Han har fått namn frå ein ås i nærleiken, og er kalla opp etter den andre kona til Abraham (Første mosebok 25:1). Han har kring 130 medlemmar og 150 barn. Kring ein tredjedel av medlemmane er innfødde israelarar, medan resten kjem frå USA, Canada, Storbritannia, Sør-Afrika, Australia, Spania, Frankrike, Latin-Amerika, Sveits, Nederland, New Zealand og det tidlegare Sovjetunionen.

## Historie

Ketura vart grunnlagd i november 1973 av ei gruppe unge amerikanarar. Vanskar dei første åra frustrerte mange av innbyggjarane, og fleire av dei flytta derifrå. Samstundes byrja immigrantar og medlemmar av den israelske speidarrørsla å flytte til kibbutzen. Folkeveksten førte til ein meir stabil livsstil for innbyggjarane.

## Miljø
Ketura er ein del av Den grøne kibbutzrørsla og har vore pionerar innan mange nye økologiske metodar og tilnærma seg miljøvennlege vanar.

Arava Institute for Environmental Studies (AIES) ligg her  og fremjar regionalt samarbeid mellom israelarar, palestinarar og innbyggjarar frå andre arabiske naboland innan miljøsaker. Det vert òg drive forsking på økologiske problem i regionen, og økosystem i ørkenområde.

Det einaste overlevande dømet på judeisk daddelpalme, kunstig dyrka fram frå 2&nbsp;000 år gamle frø, vart planta i Ketura og held fram å vekse der.

## Kjelder

**Denne artikkelen bygger på «[[:en:Ketura, Israel|Ketura, Israel]]» frå ,  den 10. september 2015.* 
*** oppgav desse kjeldene:*

## Bakgrunnsstoff
*Offisiell nettstad 
*Offisiell nettstad for Arava Institute for Environmental Studies
Lotan i Israel

**Lotan** (hebraisk skrift לוֹטָן) er ein reform-kibbutz i Arabahdalen i Negevørkenen sør i Israel. Han vart grunnlagd i 1983 av idealistiske israelske og amerikanske ungdommar som i lag bygde eit samfunn basert på pluralisme, sosial likskap og kreative jødiske verdiar medan dei verna om miljøet. Namnet på kibbutzen kjem frå «ein av sønenen til Seir». (Første mosebok 36:20). Samfunnet har over 150 innbyggjarar frå fleire stader i verda.

## Kjelder

**Denne artikkelen bygger på «[[:en:Lotan, Israel|Lotan, Israel]]» frå ,  den 10. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Hof Ashkelon regionale kommune

**Hof Ashkelon regionale kommune** (hebraisk skrift מועצה אזורית חוף אשקלון, *Mo'atza Azorit Hof Ashkelon*, tyder Ashkelonkysten regionale kommune) er ein regional kommune i Det sørlege distriktet i Israel.

Kommunen grensar i nord til Be'er Tuvia regionale kommune, i aust til Be'er Tuvia, Lakhish, Shafir og Yoav regionale kommune, i sør til Sha'ar HaNegev regionale kommune og Gazastripa, og i vest til Ashkelon og Middelhavet.

## Busetnader
Kommunen dekkjer 19 busetnader, inkludert fem kibbutzar, elleve moshavar, to fellesbusetnadar og ein ungdomslandsby.

**Kibbutzar**
*Gevaram
*Karmia
*Nitzanim
*Yad Mordechai
*Zikim

**Moshavar**
*Beit Shikma
*Berekhya
*Ge'a
*Heletz
*Hodia
*Kokhav Michael
*Mashen
*Mavki'im
*Nir Yisrael
*Netiv HaAsara
*Talmei Yafeh

**Fellesbusetnader**
*Bat Hadar
*Nitzan

**Ungdomslandsbyar**
*Kfar Silver
*Nitzanim ungdomslandsby (stengd)

## Bakgrunnsstoff
*Offisiell nettstad
Gvar'am

**Gvar'am** (hebraisk skrift גְּבַרְעָם) er ein kibbutz sør i Israel. Han ligg kring 12 kilometer frå Ashkelon langs vegen til Yad Mordechai og høyrer til Hof Ashkelon regionale kommune. I 2007 var folketalet 333.

Kibbutzen vart grunnlagd i 1942.

## Kjelder

**Denne artikkelen bygger på «[[:en:Gvar&#39;am|Gvar&#39;am]]» frå ,  den 10. september 2015.* 
*** oppgav desse kjeldene: *
*Offisiell nettstad
Karmia

**Karmia** (hebraisk skrift כַּרְמִיָּה) er ein kibbutz sør i Israel. Han ligg mellom Ashkelon og Gazastripa og høyrer til Hof Ashkelon regionale kommune. I 2006 hadde han 464 innbyggjarar.

Kibbutzen vart grunnlagd den 20. mai 1950 av ein Nahal-gar'in av Hashomer Hatzair-medlemmar frå Frankrike og Tunisia som hadde fått opplæring i Beit Zera. Han vart grunnlagd kring ein skule som vart bygd der av britiske styresmakter for den arabiske landsbyen Hiribya, som vart avfolka under den arabisk-israelske krigen i 1948. Namnet kjem frå det hebraiske ordet for vinranke (hebraisk skrift כרם, *Kerem*), som er vanlege i området.

I 1972 vart det starta opp ein teppefabrikk i kibbutzen.

Kibbutzen tok i mot 54 familiar frå Elei Sinai og Nisanit, som vart evakuerte som ein del av den israelske utrekkinga frå området. Sidan 2006 har han ofte blitt råka av Qassam-rakettar avfyrte frå Gazastripa, inkludert ein som landa på ein fotballbane og ein annan som landa i eit hus der tre personar vart alvorleg skadde i 2005.

## Kjelder

**Denne artikkelen bygger på «[[:en:Karmia|Karmia]]» frå ,  den 10. september 2015.* 
*** oppgav desse kjeldene:*
Nitzanim

**Nitzanim** (hebraisk skrift נִצָּנִים, tyder Knoppar) er ein kibbutz sør i Israel. Han ligg mellom Ashkelon og Ashdod på Nitzanim-sanddynene og høyrer til Hof Ashkelon regionale kommune. I 2006 hadde han 343 innbyggjarar.

Kibbutzen vart grunnlagd etter Jewish National Fund kjøpte eit landområde og eit stort hus kalla «herskapshuset» i 1942. Dei første innbyggjarane var immigrantar, mellom andre Holocaust-overlevande. Han tok seinare i mot fleire immigrantar frå Polen og Romania.

Kibbutzen vart erobra av den egyptiske hæren under den arabisk-israelske krigen i 1948 i slaget ved Nitzanim, men vart teken attende av israelske styrkar mot slutten av krigen. Busetnaden vart så flytta kring fire kilometer sørover frå den opphavlege plasseringa. I 1949 vart Nitzanim ungdomslandsby grunnlagd på den opphavlege staden. Ungdomslandsbyen vart nedlagd i 1990 og i 1990-åra vart fellesbusetnaden Nitzan grunnlagd på staden.

## Kjelder

**Denne artikkelen bygger på «[[:en:Nitzanim|Nitzanim]]» frå ,  den 10. september 2015.* 
*** oppgav desse kjeldene:*
Yad Mordechai

**Yad Mordechai** (hebraisk skrift יַד מָרְדְּכַי, tyder Mordechai-minnesmerket) er ein kibbutz sør i Israel. Han ligg 10&nbsp;km sør for Ashkelon og høyrer til Hof Ashkelon regionale kommune. I 2006 hadde han 710 innbyggjarar.

## Historie

Samfunnet vart grunnlagd i 1930-åra av Hashomer Hatzair-medlemmar frå Polen og i starten organiserte dei sesg sjølv i ein kibbutz kalla Mitzpe Yam nær Netanya, som vart grunnlagd i 1936. Men dei 14 måla med jord som kibbutzen fekk var for lite til å utvikle kibbutzen. Han vart derfor flytta til eit område nær Ashkelon i desember 1943 og den nye busetjinga vart kalla opp etter Mordechai Anielewicz, som døydde i kampane mot nazistane medan han var kommandant i Żydowska Organizacja Bojowa i Ghettoen i Warszawa. Under den arabisk-israelske krigen i 1948 vart kibbutzen angripen av Egypt i slaget ved Yad Mordechai.

Det står ein statue av Anilewicz i kibbutzen, plassert ved sidan av det gamle vasstårnet som er bevart etter at det vart øydelagd av egyptarane. Kibbutzen har òg eit museum for Anielewicz og kampane i ghettoen, i tillegg til slaget ved Yad Mordechai.

## Kjelder

**Denne artikkelen bygger på «[[:en:Yad Mordechai|Yad Mordechai]]» frå ,  den 10. september 2015.* 
*** oppgav desse kjeldene:*

## Bakgrunnsstoff
*Offisiell nettstad 
*Yad Mordechai  Travelnet
Zikim

**Zikim** (hebraisk skrift זִיקִים) er ein kibbutz sør i Israel. Han ligg nord i Negevørkenen og høyrer til Hof Ashkelon regionale kommune. I 2006 hadde han 385 innbyggjarar.

Zikim vart grunnlagd av unge rumenske jødar i 1947 og har tiltrekt seg medlemmar frå Hashomer Hatzair frå heile verda, inkludert skodespelaren Bob Hoskins i 1967.

## Historie
Kibbutzen vart grunnlagd av ei gruppe unge rumenske jødar som høyrte til Hashomer Hatzair før dei kom til Palestina i 1947. På den tida var det få jødiske busetjingar i Negev, og kvar stad vart rekna som eit «lyspunkt» (*zik*) i audemarka. Michael Har-Segor, seinare ein israelsk historikar, kom på namnet medan han sat i fengsel i Romania for aktivitetane sine i Hashomer Hatzair. Han sa han omsette eit sitat frå Pusjkin til hebraisk: «Frå gneistar skal det kome ein flamme.»

Zikim har trekt til seg medlemmar frå Hashomer Hatzair frå heile verda, i nyare tid frå Sør-Amerika. Skodespelaren Bob Hoskins arbeidde som frivillig i Zikim i 1967.
I 2006 råka ein Kassam-rakett frå nordlege Gaza ein madrassfabrikk i Zikim. Islamsk Jihad tok på seg ansvaret for åtaket.

## Kjelder

**Denne artikkelen bygger på «[[:en:Zikim|Zikim]]» frå ,  den 10. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Beit Shikma

**Beit Shikma** (hebraisk skrift בֵּית שִׁקְמָה, tyder Fikentrehuset) er ein moshav sør i Israel. Han ligg nær Ashkelon og høyrer til Hof Ashkelon regionale kommune. I 2006 hadde han 676 innbyggjarar.

Moshaven vart grunnlagd i 1950 av immigrantar frå Libya og Marokko. Han er bygd på landområdet til den avfolka arabiske landsbyen al-Jiyya, og kalla opp etter dei store fikentrea i området.

## Kjelder

**Denne artikkelen bygger på «[[:en:Beit Shikma|Beit Shikma]]» frå ,  den 10. september 2015.* 
*** oppgav desse kjeldene:*
Berekhya

**Berekhya** (hebraisk skrift בֶּרֶכְיָה) er ein moshav sør i Israel. Han ligg fire kilometer aust for Ashkelon og høyrer til Hof Ashkelon regionale kommune. I 2006 hadde han 921 innbyggjarar.

Moshaven vart grunnlagd i vinteren 1950 av immigrantar frå den tunisiske øya Djerba som hadde danna eit samfunn med dei var i ein leir i Pardes Hana. Han er bygd på landområdet til den fråflytta arabiske landsbyen Julis, og namnet er eit uttrykk for at grunnleggjarane ønskte velsigning (hebraisk skrift בְּרָכָה, *Brakha*) frå Gud.

## Kjelder

**Denne artikkelen bygger på «[[:en:Berekhya|Berekhya]]» frå ,  den 10. september 2015.* 
*** oppgav desse kjeldene:*
Hodia

**Hodiya** (hebraisk skrift הוֹדִיָּה) er ein moshav sør i Israel. Han ligg nær Ashkelon og høyrer til Hof Ashkelon regionale kommune. I 2006 hadde han 530 innbyggjarar.

Moshaven vart grunnlagd i 1949 av immigrantar frå India. I dag er dei fleste innbyggjarane immigrantar, eller etterkomarar av immigrantar frå Iran og Jemen.

## Kjelder

**Denne artikkelen bygger på «[[:en:Hodia|Hodia]]» frå ,  den 10. september 2015.* 
*** oppgav desse kjeldene:*
Kokhav Michael

**Kokhav Michael** (hebraisk skrift כּוֹכַב מִיכָאֵל, tyder 'Michaelstjerna') er ein moshav sør i Israel. Han ligg mellom Kiryat Gat og Ashkelon og høyrer til Hof Ashkelon regionale kommune. I 2006 hadde han 579 innbyggjarar.

## Historie
Moshaven vart grunnlagd i 1950 av immigrantar frå Irak nær staden til den fråflytta arabiske landsbyen Kawkaba (som moshaven har delar av namnet sitt frå; den andre halvdelen er frå Michael Sobell, ein britisk filantrop). Seinare kom det til immigrantar frå Argentina i 1962.

## Kjelder

**Denne artikkelen bygger på «[[:en:Kokhav Michael|Kokhav Michael]]» frå ,  den 10. september 2015.* 
*** oppgav desse kjeldene:*
Mash'en

**Mash'en** (hebraisk skrift מַשְׁעֵן, tyder Stav) er ein moshav sør i Israel. Han ligg nær Ashkelon og høyrer til Hof Ashkelon regionale kommune. Han har eit folketal på 740.

Moshaven vart grunnlagd i 1949 av immigrantar frå Jemen. Namnet er teken frå Jesaja 3:1.

## Kjelder

**Denne artikkelen bygger på «[[:en:Mash&#39;en|Mash&#39;en]]» frå ,  den 10. september 2015.* 
*** oppgav desse kjeldene:*
Mavki'im

**Mavki'im** (hebraisk skrift מַבְקִיעִים, tyder Gjennombrot) er ein moshav sør i Israel. Han ligg nær Ashkelon og høyrer til Hof Ashkelon regionale kommune. I 2006 hadde han 320 innbyggjarar.

Moshaven vart grunnlagd i 1949 som ein kibbutz av demobiliserte IDF-soldatar som hadde immigrert frå Ungarn, og vart bygd på landområdet til den avfolka arabiske landsbyen Barbara. I 1954 vart han omgjort til ein moshav shitufi. Namnet syner til gjennombrotet til IDF mot den egyptiske hæren i området under den arabisk-israelske krigen i 1948.

I 2005 tok moshaven i mot 25 familiar som vart evakuerte frå Pe'at Sadeh under den israelske tilbaketrekkinga frå Gazastripa.

## Kjelder

**Denne artikkelen bygger på «[[:en:Mavki&#39;im|Mavki&#39;im]]» frå ,  den 10. september 2015.* 
*** oppgav desse kjeldene:*
Netiv HaAsara

**Netiv HaAsara** (hebraisk skrift נְתִיב הָעֲשָׂרָה, tyder Stien til dei ti) er ein moshav sør i Israel. Han ligg nordvest i Negev og høyrer til Hof Ashkelon regionale kommune. I 2006 hadde han 704 innbyggjarar.

## Historie
Moshaven vart grunnlagd i 1982 av 70 familiar som tidlegare hadde budd i den israelske busetjinga Netiv HaAsara på Sinaihalvøya. Denne vart evakuert som følgje av Camp David-avtalane. Den opphavlege moshaven vart kalla opp etter ti soldatar som vart drepne i ei helikopterulukke sør for Rafah i 1971, og heitte opphavleg «Minyan».

Etter Israel trekte seg ut av Gaza i 2005, vart Netiv HaAsara den nærmaste busetnaden i Israel til Gazastripa, berre 400 meter frå utkanten av den palestinske byen Beit Lahiya. I sørenden av landsbyen vart ein parkeringsplass omgjort til ein base for Det israelske forsvaret og det vart sett ut ei stridsvogn der. Eit elektrisk gjerde for å stoppe infiltrasjonsforsøk frå Gaza, og tre betongmurar, vart bygd for å verne mot potensielle, palestinske snikskyttarar.

Moshaven var eit mål for Qassam-rakettar, Katyusha-rakettar, og bombekastargranatar. I 2007 sende Populær motstandskomité to geriljasoldatar for å infiltrere moshaven, men dei vart drepne av IDF.

Dana Galkowicz, ei 22 år gammal israelsk-brasiliansk kvinne, vart drepen den 14. juli 2005 av ein Qassam-rakett som råka Netiv HaAsara. 20. mars 2010 vart ein thailandsk arbeidar drepen.

## Kjelder

**Denne artikkelen bygger på «[[:en:Netiv HaAsara|Netiv HaAsara]]» frå ,  den 10. september 2015.* 
*** oppgav desse kjeldene:*

## Bakgrunnsstoff
*Offisiell nettstad 
*
*
Talmei Yafeh

**Talmei Yaffe** (hebraisk skrift תַּלְמֵי יָפֶה, tyder 'Yaffe-furene') er ein moshav shitufi sør i Israel. Han ligg nær Ashkelon og høyrer til Hof Ashkelon regionale kommune. I 2006 hadde han 139 innbyggjarar.

Moshaven vart grunnlagd i 1950 som ein kibbutz av immigrantar frå Polen og Romania på landområdet til den fråflytta arabiske landsbyen Barbara, og vart kalla opp etter Leib Yaffe, generaldirektøren i Keren Hayesod som vart drepen i ei bilbombe i Jerusalem i 1948. I 1961 vart han omgjort til ein moshav shitufi.

I 2005 vart somme familiar evakuerte frå busetnaden i Gush Katif etter den israelske utrekninga frå Gaza, og busette seg i Talmei Yaffe.

## Kjelder

**Denne artikkelen bygger på «[[:en:Talmei Yafeh|Talmei Yafeh]]» frå ,  den 10. september 2015.* 
*** oppgav desse kjeldene:*
Ge'a

**Ge'a** (hebraisk skrift גֵּיאָה) er ein moshav sør i Israel. Han ligg tre kilometer søraust for Ashkelon nær Beit Shikma og Talmei Yafeh og høyrer til Hof Ashkelon regionale kommune. I 2006 hadde han 630 innbyggjarar.

Moshaven vart grunnlagd i 1950 av immigrantar frå Tsjekkoslovakia og Ungarn, og vart kalla opp etter den fråflytta arabiske landsbyen al-Jiyya, der moshaven vart bygd.

## Kjelder

**Denne artikkelen bygger på «[[:en:Ge&#39;a|Ge&#39;a]]» frå ,  den 10. september 2015.*
Heletz

**Heletz** (hebraisk skrift חֶלֶץ) er ein moshav sør i Israel. Han ligg mellom Ashkelon, Kiryat Gat og Sderot og høyrer til Hof Ashkelon regionale kommune. I 2006 hadde han 422 innbyggjarar.

Moshaven vart grunnlagd i 1950 av immigrantar frå Jemen, og vart kalla opp etter den bibelske Helez, ein av kong David sine krigarar (2 Samuel 23:26).

Heletz oljefelt var den første suksessrike oljebrunnen i landet, og utvinninga byrja i 1955 til stor feiring. Det er framleis det mest økonomiske oljefeltet i Israel. 

## Kjelder

**Denne artikkelen bygger på «[[:en:Heletz|Heletz]]» frå ,  den 10. september 2015.* 
*** oppgav desse kjeldene:*
Bat Hadar

**Bat Hadar** (hebraisk skrift בַּת הָדָר, tyder Sitrusdottera) er ein fellesbusetnad sør i Israel. Han ligg nær Ashkelon og høyrer til Hof Ashkelon regionale kommune. I 2006 hadde han 411 innbyggjarar.

Landsbyen vart grunnlagd i 1994 av den regionale kommunen. Namnet kjem frå *Hadaria*-garden som eigde landområdet han vart bygd på. 

## Kjelder

**Denne artikkelen bygger på «[[:en:Bat Hadar|Bat Hadar]]» frå ,  den 10. september 2015.* 
*** oppgav desse kjeldene:*
Nitzan

**Nitzan** (hebraisk skrift ניצן, tyder *Knopp*) er ein religiøs fellesbusetnad sør i Israel. Han ligg mellom Nitzanim-sanddynene nord for Ashkelon og høyrer til Hof Ashkelon regionale kommune. I 2007 var folketalet 3&nbsp;000. Byen har mange Bnei Menashe (10 -20% av folkesetnaden), frå det indiske-myanmarske grenseområdet i India. 

## Historie
Den første busetnaden som låg her var kibbutzen Nitzanim i 1943. Kibbutzen vart grunnlagd etter Jewish National Fund kjøpte landområdet og eit stort hus som berre vart kalla «herskapshuset» i 1942. Dei første innbyggjarane var immigrantar, somme var Holocaust-overlevande. Han tok seinare i mot fleire immigrantar frå Polen og Romania. Kibbutzen vart erobra av Egypt under den arabisk-israelske krigen i 1948, men teken attende av Israel mot slutten av krigen. Kibbutzen vart så flytta fleire kilometer lenger sør. 

I 1995 hadde Nitzan eit folketal på 105. Han opplevde ein stor vekst i midten av 2000-åra då fleire familiar flytta hit då dei vart evakuerte frå Gush Katif under den israelske tilbaketrekkinga frå Gaza. 500 mobile heimar vart bygd aust i Nitzan (eit område som vart kalla **Nitzan Bet**).

## Kjelder

**Denne artikkelen bygger på «[[:en:Nitzan|Nitzan]]» frå ,  den 10. september 2015.* 
*** oppgav desse kjeldene:*
Kfar Silver

**Kfar Silver** (hebraisk skrift כְּפַר סִילְבֶר, tyder Sølvlandsbyen) er ein ungdomslandsby sør i Israel. Han ligg nær Ashkelon og høyrer til Hof Ashkelon regionale kommune. I 2006 hadde han 316 innbyggjarar.

Landsbyen vart grunnlagd i 1957 etter initiativ frå Zionist Organization of America, og vart kalla opp etter Abba Hillel Silver. Han vart planlagt av Meir Horman.

Landsbyen har ein kostskule med 200 elevar kvart år. I mars 2008 vart han råka av ein BM-21 avfyrt frå Gazastripa.

## Kjelder

**Denne artikkelen bygger på «[[:en:Kfar Silver|Kfar Silver]]» frå ,  den 10. september 2015.*
Ekaterini Thanou

**Ekaterini Thanou** () er ein gresk tidlegare sprintar som vart europameister på 100 meter i 2002, og vann OL-sølv i 2000 og VM-sølv i 2001 på same distansen. I alt stod ho att med fem medaljar frå dei store internasjonale meisterskapane då karrieren tok ein brå slutt. Kring opninga av Sommar-OL 2004 i Aten vekte det mykje merksemd at ho og landsmannen Konstantinos Kenteris prøvde å lure seg unna ein dopingtest, begge vart deretter utestengde frå leikane.

## Aktiv
Både i VM 1995 og 1997 var Thanou svært nær ved å kvalifisere seg til finalen på 100 meter. Ho fekk sitt gjennombrot i 1998-sesongen med bronsemedalje på spesialdistansen i EM, på ny gresk rekord på 10,87 sekundar. Året ettergjekk det endå fortare då ho vann ein ny bronse i verdsmeisterskapen i Sevilla.

I dei olympiske leikane i Sydney hausten 2000 vann Thanou sølvmedaljen på 100-metere, einast Marion Jones kom i mål før henne. Etter at Jones i 2007 vedgjekk å ha brukt dopingmidlar under leikane mista ho gullmedaljen. Thanou fekk likevel ikkje rykke opp på olympiameisterplassen, som vart ståande tom.

Også i friidretts-VM 2001 vart Thanou nummer to på 100 m, ved det høve var det ukrainske Zjanna Pintusevytsj som kom i mål før henne. Derimot kom Thanou fyrst i mål og vann gullmedaljen på 100 meter under EM 2002 i München.

Thanou enda på fjerdeplass på yndlingsdistansen då VM 2003 vart avvikla i franske Saint-Denis. Ho var også i fremste favorittsjiktet på 100 m før Sommar-OL 2004 på gresk heimebane, då ho vikla seg inn i ei hårreisande historie om ei motorsykkelulukke straks før OL-elden skulle tennast.

### Doping
Thanou vart utestengd i to år etter at ho ikkje stilte på ein dopingtest framom OL i Aten i 2004. Ho kom ikkje tilbake på friidrettsbanen.

### Medaljar og plasseringar i internasjonale meisterskap
*VM 1995 i Göteborg: Utslått i semifinalane (11,09 -nr 9)
*OL 1996 i Atlanta: Utslått i mellomheata (11,48 -nr 23)
*VM 1997 i Aten: Utslått i semifinalane (11,34 -nr 9)
*EM 1998 i Budapest: Bronsemedalje – 10,87
*VM 1999 i Sevilla: Bronsemedalje – 10,84
*OL 2000 i Sydney: Sølvmedalje – 11,12 sekundar, framom Tayna Lawrence (11,18)
*VM 2001 i Edmonton: Sølvmedalje – 10,91, bakom Zjanna Pintusevytsj (10,82)
*EM 2002 i München: Gullmedalje – 11,10, framom Kim Gevaert (11,22)
*VM i 2003 i Paris: Nr 4 – 11,03

## Merknadar

## Kjelder

**Denne artikkelen bygger på «[[:en:Ekaterini Thanou|Ekaterini Thanou]]» frå ,  den 10. september 2015.*
Anastasija Kapatsjinskaja

**Anastasija Aleksandrovna Kapatsjinskaja** () er ein russisk tidlegare friidrettsutøvar frå Moskva.  Ho vart verdsmeister på 200 m i 2003 og vann EM-gull i 2011 med Russland sitt lag i 4 x 400 m stafett. I tillegg fekk ho med seg to individuelle bronsemedaljar og fire stafettmedaljar frå ulike verdsmeisterskap og europameistrskap i friidrett. Frå 2004 til -06 var Kapatsjinskaja utestengd frå tevlingar for bruk av dopingmidlar.

### Aktiv
Kapatsjinskaja deltok i VM i friidrett 2001 i Edmonton, der ho nådde semifinalane på 400 m, men så vann ein bronsemedalje med Russland sitt lag på 4 x 400 meter stafett. Året etter vart ho nummer fem på 400 meter i friidretts-EM 2002 i München og tok ein sølvmedalje med stafettlaget i 4 x 400 m stafett.

Under VM i friidrett 2003 i Paris/Saint-Denis vann ho sølvmedaljar både på 200 meter og med stafettlaget i 4 x 400 m. 200-meteren på 22,38 sekundar var hennar snøggaste i karrieren. Då den opphavlege vinnaren av 200 m, Kelli White frå USA, seinare vart avslørt for dopingbruk, vart Kapatsjinskaja erklært for verdsmeister på 200-meteren. Våren etter sprang ho inn til siger på 200 m då innandørs-VM 2004 fann stad i Budapest, men vart diskvalifisert etter å ha testa positivt på stanozolol og utestengd i to år.

I 2008 vart Kapatsjinskaja nummer fem på 400 m under sommarleikane i Beijing. To år seinare tok ho fyrst bronsemedaljen på same distansen i EM i friidrett 2010 i Barcelona, før ho så sprang startetappen på Russlands suverene europameistrar i 4 x 400 m stafett, dei andre på vinnarlaget var Antonina Krivosjapka, Ksenija Ustalova og Tatjana Firova. Ein månad før verdsmeisterskapen 2011 sette Kapatsjinskaja personleg rekord på spesialdistansen 400 m med 49,35 sekundar i Tsjeboksary. Under VM i Daegu sikra ho seg to nye internasjonale bronsemedaljar, fyrst på 400 m og så då ho sprang ankeretappen for Russland på den lange stafetten.

## Kjelder

**Denne artikkelen bygger på «[[:de:Anastassija Alexandrowna Kapatschinskaja|Anastassija Alexandrowna Kapatschinskaja]]» frå ,  den 10. september 2015.*
Lakhish regionale kommune

**Lakhish regionale kommune** (hebraisk skrift מועצה אזורית לכיש, *Mo'atza Azorit Lakhish*) er ein regional kommune i Det sørlege distriktet i Israel. Han ligg kring den gamle byen Lakhish og den moderne byen Kiryat Gat. Han vart grunnlagd i 1955. I dag består han av 15 moshavar og ein landsby. 

## Landsbyar
All landsbyane under er moshavar utanom Haruv.
* Ahuzam
* Amatzia
* Bnei Dekalim
* Haruv
* Lakhish
* Menuha
* Nir Hen
* Nehora
* Noga
* Otzem
* Sde David
* Sde Moshe
* Shahar
* Shekef
* Tlamim
* Yad Natan
* Zohar

## Bakgrunnsstoff
*
Jolanda Čeplak

**Jolanda Čeplak**, opphavleg **Jolanda Steblovnik**, () er ein slovensk tidlegare mellomdistanseløpar frå Celje. Ho vart europameister på 800 m i 2002, og tok OL-bronse på same distansen i 2004.

### Aktiv
I unge år deltok Čeplak i løp på fleire distansar, fyrst då ho var tidleg i 20-åra bestemte ho seg for å satse mest på 800 meter. Ho fekk sitt internasjonale gjennombrot i 2002 med siger og innandørs verdsrekord på 1.55,82 under innandørs-VM i Wien. Under europameisterskapen i München same året vann ho gullmedaljen på 800 m på suverent vis.

Ved dei olympiske leikane i Aten i 2004 avslutta ho sterkt på 800-meteren og var i mål så å seie jamsides gullvinnar Kelly Holmes og sølvvinnar Hasna Benhassi. Det måtte sågar målfoto til for å skille Benhassi og Čeplak. Største favoritten, Maria Mutola, måtte ta til takke med fjerdeplassen.

Ceplak tok bronsen i innandørs-EM 2007. I juni same året testa ho positivt på erythropoetin (EPO) i ein umeld dopingkontroll i bustaden hennar i Monaco. Det slovenske friidrettsforbundet stengde henne ute frå friidrettstevlingar i to år, noko som vart eit endeleg farvel med friidretten.

Čeplak sin slovenske rekord på 800 meter frå 2002 lyder på 1.55,19 og gjeld framleis i 2015. Hennar personlege rekord på 1500 m frå 2003 er på 4.02,4.

### Medaljar og plasseringar i internasjonale meisterskap
*VM 2001 i Edmonton: Utslått i semifinalane (2.02,6 =nr 13)
*EM 2002 i München: Gullmedalje – 1.57,7, framom Mayte Martinez (1.58,8)
*OL 2004 i Aten: Bronsemedalje – 1.56,43, same tid som sølvmedaljør Hasna Benhassi
*EM 2006 i Göteborg: Utslått i semifinalane (2.02,5 =nr 16)

## Kjelder

**Denne artikkelen bygger på «[[:de:Jolanda Čeplak|Jolanda Čeplak]]» frå ,  den 11. september 2015.*  
 

## Bakgrunnsstoff
*
Seiichi Sakiya

**** () er ein tidlegare japansk fotballspelar.

## Statistikk

## Kjelder
*National Football Teams
*Japan National Football Team Database
George Kobayashi

**George Kobayashi** () er ein tidlegare japansk fotballspelar.

## Statistikk

## Kjelder
*National Football Teams
*Japan National Football Team Database
Middelalderparken

**Middelalderparken** er ein 70 dekar stor park som vart opna i år 2000 på Sørenga i Gamlebyen i Bydel Gamle Oslo i Oslo, sør for Bispegata og aust for Sørenggata. I dette området ligg det ruinar (leivningar av bygningar) frå mellomalderbyen Oslo frå tida før byen brann ned og vart flytt attmed Akershus festning etter påbod frå kong Christian IV. Dei låge ruinane av Clemenskyrkja, Mariakyrkja og kongsgarden ligg framme i dagen, og i undergrunnen er det truleg framleis leivningar av ymse slag frå gamal tid som ikkje bør øydeleggjast.
	
Middelalderparken er avgrensa i vest av eit utgrave 22 dekar stort, avlangt vatn med ei strand som skal illustrera plasseringa av om lag halvparten av mellomalderbyen Oslos strandline mot Oslofjorden i høgmellomalderen, ikring år 1300. Vatnet er avskore frå Oslofjorden (Bjørvika/Bispevika) av vegar.

Ein bygning i teglstein som står på området for Middelalderparken er ein gamal verkstad for jarnbanen som er teken ut or bruk for lang tid sidan, og som er verna som kulturminne frå nyare tid. Heile Sørenga var i si tid dominert av jarnbanespor for godstransport og oppstilling av godsvogner, særleg for gods til og frå skip ved kaiene i området. Ikkje noko av dette er att.

## Galleri

Fil:Oslokongsgard.JPG|Ruinane av kongsgarden. Alle ruinane er restaurerte og konserverte så langt det har vore mogleg.
Fil:Middelalderparken - 2014-06-01 at 16-22-08.jpg|Jarnbaneverkstaden i Middelalderparken.
Oslo Middelalderfestival 6.jpg|Oslo Middelalderfestival i Middelalderparken.


## Bakgrunnsstoff
Ahuzam

**Ahuzam** eller **Ahuzzam** (hebraisk skrift אֲחֻזָּם) er ein moshav i Lakhish regionale kommune i Det sørlege distriktet i Israel. Han ligg kring 5&nbsp;km sør for Kiryat Gat. Det bur 137 familiar i Ahuzam.

Ahuzam vart grunnlagd den 30. oktober 1950 av immigrantar frå Marokko, medlemmar av *Ma'agalim*-samfunnet. Han var tilknytt Hapoel HaMizrachi-rørsla, men er no eit blanda religiøs og sekulær samfunn.

Moshaven heitte opphavleg *Ma'agalim*, men fekk nytt namn etter den bibelske Ahuzam, son av Ashur, som grunnla Tekoa, og som kan ha budd i dette området (1 Krønikebok 4:6).

## Kjelder

**Denne artikkelen bygger på «[[:en:Ahuzam|Ahuzam]]» frå ,  den 11. september 2015.*
Amatzia i Israel

**Amatzia** (hebraisk skrift אֲמַצְיָה) er ein moshav med både sekulære og religiøse israelarar, kring 8&nbsp;km søraust for Lakhish sør i det sentrale Israel. Han er ein del av Lakhish regionale kommune.

Samfunnet vart grunnlagd i 1955. Han ligg på landområdet til den avfolka palestinske landsbyen Al-Dawayima, åstad for Al-Dawayima-massakren i 1948.

Han er kalla opp etter kong Amaziah av Juda, som i følgje  Kongebøkene vart drepen i Lakhish-regionen. Tidlegare var landsbyen ein moshav shitufi, men har dei siste åra blitt gradvis privatisert.

## Kjelder

**Denne artikkelen bygger på «[[:en:Amatzia, Israel|Amatzia, Israel]]» frå ,  den 11. september 2015.* 
*** oppgav desse kjeldene:*
* Khalidi, Walid (1991). «ALL THAT REMAINS: The palestinsk Villages Occupied and Depopulated by Israel in 1948», The Institute of Palestina Studies, Washington, D.C. ISBN 0-88728-224-5
Nehora

**Nehora** (hebraisk skrift נְהוֹרָה) er ein moshav (landsby) sør på Den israelske kystsletta, kring 5&nbsp;km vest for Kiryat Gat sør i det sentrale Israel. Han er ein del av Lakhish regionale kommune.

Nehora vart grunnlagd i 1955 som ein del av planane om å busetje Hevel Lakhish og var meint som eit tenestesenter for dei omliggande landsbyane. Det ligg eit kjøpesenter, ein skule og kommunekontor her. I 2003 hadde han 1&nbsp;200 innbyggjarar.

## Kjelder

**Denne artikkelen bygger på «[[:en:Nehora|Nehora]]» frå ,  den 11. september 2015.* 
*** oppgav desse kjeldene:*
Menuha

**Menuha** (hebraisk skrift מְנוּחָה) er ein moshav sør i det sentrale Israel, nokre kilometer nord for Kiryat Gat og sør for Kiryat Malakhi. Han er ein del av Lakhish regionale kommune.

Han vart grunnlagd i 1953 av immigrantar til Israel frå Kurdistan og Irak.

Denne busetnaden, saman med nabolandsbyen Nahla, er kalla opp etter bibelverset «Velsigna er Herren som har gjeve Israel, folket sitt, ro, så som han lova.» (1 Kong 8:56) og for Menuha VeNahala (hebraisk מנוחה ונחלה), organisasjonen som grunnla Rehovot. *Menuha* tyder «ro» på hebraisk.

Landsbyen vart grunnlagd på land som høyrte til den palestinske landsbyen Summeil, som vart avfolka under den arabisk-israelske krigen i 1948.

## Kjelder

**Denne artikkelen bygger på «[[:en:Menuha|Menuha]]» frå ,  den 11. september 2015.* 
*** oppgav desse kjeldene:*
Lakhish i Israel

**Lakhish** (hebraisk skrift לָכִישׁ) er ein moshav nord i Negev, sør i det sentrale Israel, kalla opp etter Lakhish, ein by frå antikken med same namn. Han er ein del av Lakhish regionale kommune.

Moshaven vart opphavleg grunnlagd som ei Nahal-busetjing i 1955, og vart først seinare ein moshav. Ein stor del inntektene til medlemmane av moshaven kjem frå dyrking og sal av druer. Lakhish er ein av tre samfunn i Israel med flest vindruer. Dei andre er Zikhron Ya'akov og Binyamina.

## Kjelder

**Denne artikkelen bygger på «[[:en:Lakhish, Israel|Lakhish, Israel]]» frå ,  den 11. september 2015.*
Otzem

**Otzem** (hebraisk skrift עֹצֶם) er ein moshav sør i Israel i Hevel Lakhish. Han høyrer til Lakhish regionale kommune. Moshaven vart grunnlagd i 1955 av jødiske immigrantar frå Marokko som ein del av eit forsøk på å busetje området. Namnet, som tyder «intensitet», syner til intensiteten i slaga som fann stad her mellom Det israelske forsvaret og den egyptiske hæren under den arabisk-israelske krigen i 1948.

## Kjelder

**Denne artikkelen bygger på «[[:en:Otzem|Otzem]]» frå ,  den 11. september 2015.*
Sde David

**Sde David** (hebraisk skrift שְׂדֵה דָּוִד, tyder Davidsåkeren) er ein moshav sør i Israel i Hevel Lakhish. Han høyrer til Lakhish regionale kommune. Moshaven vart grunnlagd i 1955 av jødiske immigrantar frå den marokkanske ungdomsrørsla HaNoar HaTzioni som ein del av forsøket på å busetje regionen. Han vart kalla opp etter Zalman David Levontin, ein russiske bankmann og ein pioner innan jødisk busetjing av Israel. Han var starta opp og var direktør i Anglo-Palestine Bank (som seinare vart Bank Leumi).

## Kjelder

**Denne artikkelen bygger på «[[:en:Sde David|Sde David]]» frå ,  den 11. september 2015.*
Friedrich Schiller

**Johann Christoph Friedrich von Schiller** () var ein tysk diktar og historikar, fødd i Marbach am Neckar i hertugdømmet Württemberg.

## Liv og gjerning
Etter påbod frå hertugen, Karl Eugen, vart Schiller i 1773 skriven inn eit slags militærakademi der han i sju år studerte jus og medisin. Frå 1780 var han lege ved ei regiment i Stuttgart. Åra ved militærakademiet fekk han til å hate tvang og tyranni, noko som kjem fram i dramaet «Die Räuber» frå 1781. For å sleppe represaliar frå hertugen rømde Schiller hertugdømmet. Han arbeidde så som dramaturg i Mannheim, der han fekk høve til også å setje eigne nyskrivne spelstykke.

Schiller kom i 1787 med versedramaet «Don Carlos», eit arbeid som førte han inn i studiar av historiske og filosofiske emne. Frå 1789 var han historieprofessor i Jena. Gjennom tre filosfisk-estetiske verk skulle Schiller få stor innverknad på utviklinga av estetikken i det 19. hundreåret.

Frå 1799 budde Schiller i Weimar, der han og Johann Wolfgang Goethe vart nære venner. Kontakta med Goethe fornya Schiller si interesse for poesi og dramatikk. Dei seks åra fram til han døydde i Weimar i 1805 kom ei rad «vidgjetne» balladar, i tillegg til dramatiske meisterverk som *Wilhelm Tell*, omsett til nynorsk allereie i 1872, *Wallensteins Lager* (til nynorsk i 1916) og fleire andre.

Schiller, som vart adla i 1802 (von Schiller), døydde i Weimar av tuberkulose, 45 år gammal.

## Kjelder
**Norsk Allkunnebok* IX. 1960
Noga i Israel

**Noga** (hebraisk skrift נֹגַהּ, tyder Morgonraud) er ein moshav i Hevel Lakhish sør i det sentrale Israel. Han er ein del av Lakhish regionale kommune. Han ligg 5–6&nbsp;km vest for Kiryat Gat.

Moshaven vart grunnlagd i 1955 av immigrantar til Israel frå Irak og Iran på landområdet som høyrte til al-Faluja. Namnet «Noga» er symbolsk for lyset til den jødiske sionistrørsla i Hevel Lakhish og kalla opp etter bibelvers i Salomos ordtak 4:18; «Men dei rettferdiges stig er lik morgonròden, som veks og klårnar mot høglys dag.».

## Kjelder

**Denne artikkelen bygger på «[[:en:Noga, Israel|Noga, Israel]]» frå ,  den 11. september 2015.*
Nir Hen

**Nir Hen** (hebraisk skrift נִיר חֵ"ן, tyder 'Enga til dei 58') er ein moshav i Hevel Lakhish sør i det sentrale Israel. Nir Hen høyrer til Lakhish regionale kommune.

Nir Hen ligg kring 1&nbsp;km vest for Shahar og 4&nbsp;km vest for Kiryat Gat.

Moshaven vart grunnlagd i 1956. Namnet er til minne om dei 58 passasjerane som reiste på El Al rute 402 som vart skoten ned over Bulgaria kring eit år før busetnaden vart grunnlagd. Landsbyen vart opphavleg busett av av immigrantar frå Nord-Afrika, og seinare andre immigrantar og innfødde israelarar.

## Kjelder
Shahar i Israel

**Shahar** (hebraisk skrift שַׁחַר, tyder 'Daggry') er ein moshav sør i det sentrale Israel. Han er ein del av Lakhish regionale kommune. Han ligg kring 3&nbsp;km vest for Kiryat Gat og 1&nbsp;km aust for Nir Hen.

Moshaven vart grunnlagd i 1955 som ein del av planen om å busetje området med immigrantar til Israel frå Nord-Afrika og India. Namnet symboliserer den gryande sionistbusetjina i Hevel Lakhish.

Mange Cochini-jødar slo seg ned her. Hovudnæringa dei utvikla var blomsterdyrking for eksport, noko som trass i det harde ørkenklimaet, vaks og gjorde det bra.

## Kjelder

**Denne artikkelen bygger på «[[:en:Shahar, Israel|Shahar, Israel]]» frå ,  den 11. september 2015.*
Sde Moshe

**Sde Moshe** (hebraisk skrift שְׂדֵה מֹשֶׁה, tyder 'Moshesåkeren') er ein moshav i Hevel Lakhish, kring 3&nbsp;km aust for Kiryat Gat, sør i det sentrale Israel. Han er ein del av Lakhish regionale kommune.

Sde Moshe vart grunnlagd i 1956 som ein del av ei rørsle frå byen til landsbygda, på landområdet til den avfolka arabiske landsbyen Iraq al-Manshiyya. Han er kalla opp etter baron Maurice de Hirsch, som hadde det hebraiske namnet Moshe, og som var ein av grunnleggjarane av Jewish Colonization Association. Moshaven heitte opphavleg *Sde Yeshayahu*.

## Kjelder

**Denne artikkelen bygger på «[[:en:Sde Moshe|Sde Moshe]]» frå ,  den 11. september 2015.*
Shekef

**Shekef** (hebraisk skrift שֶׁקֶף) er ein moshav sør i det sentrale Israel søraust for Kiryat Gat og vest for Hebron i Lakhish regionale kommune. Han vart grunnlagd av Herut-rørsla med Betar og støtte frå Jewish Agency i 1981 som ein del av Stjernelandsby-planen til Ariel Sharon i eit forsøk på å busetje området kring Den grøne linja for å utvide deijødiske busetjingane i linje med Hebron-fjellet. Kring 500 meter aust for landsbyen, på andre sida av Israel si sperring på Vestbreidda, ligg den palestinske landsbyen Beit Awwa.

Folketalet i 2006 var 300 innbyggjarar. Moshaven ligg i syne av grensa mellom fjella og ørkenen, og innafor eit naturreservat. Moshaven er omgjeve av naturleg skog og planteliv. Det vert hovudsakleg dyrka druer og grønsaker i moshaven.

Namnet «Shakaf» er henta frå den eldre landsbyen Umm al-Shakaf, som ligg nær den noverande moshaven.

## Kjelder

**Denne artikkelen bygger på «[[:en:Shekef|Shekef]]» frå ,  den 11. september 2015.* 
*** oppgav desse kjeldene:*
Zohar i Israel

**Zohar** (hebraisk skrift זֹהַר, tyder Glans) er ein moshav sør i Israel nær byen Kiryat Gat. Han høyrer til Lakhish regionale kommune.

Moshaven vart grunnlagd i 1956 av jødiske immigrantar frå Algerie og Tunisia som ein del av planen om å busetje Hevel Lakhish. Han vart grunnlagd på land som tidlegare høyrte til den arabisk landsbyen al-Faluja.

## Kjelder

**Denne artikkelen bygger på «[[:en:Zohar i Israel|Zohar i Israel]]» frå ,  den 11. september 2015.*
Haruv

**Haruv** (hebraisk skrift חָרוּב), òg **Kerem Ami** (hebraisk skrift כֶּרֶם עַמִּי, tyder Vinranken til min nasjon) er ein fellesbusetnad i Hevel Lakhish sør i det sentrale Israel. Han er ein del av Lakhish regionale kommune.  

Han vart grunnlagd i 2004 og er kalla opp etter johannesbrødtrea som veks her. Sekulære, tradisjonelle og religiøse jødar bur her og er partnarar innan utdanning, jødedom og kultur. Samfunnet er miljømedvitne og er ein del av økosystemet i Shephelah. Planlegging og bygging i landsbyen er fokuser tpå bevaring av miljøet. 

I 2008 budde det 39 familiar i Haruv i midlertidige heimar. Permanente husa var under bygging i 2009. 

## Bakgrunnsstoff
* Heimeside
Ma'agalim

:*Ma'agalim er òg eit tidlegare namn på [[Ahuzam]].*

**Ma'agalim** (hebraisk skrift מַעְגָלִים, tyder Spor) er ein nasjonal-religiøs fellesbusetnad sør i Israel. Han ligg sør for Netivot og høyrer til Sdot Negev regionale kommune. I 2007 var folketalet 1&nbsp;400.

Landsbyen vart grunnlagd i 1958 og namnet vart henta frå Salmane 65:12;
Du kronar året med dine gode gåver, spora dine flyt over av rikdom.

## Kjelder

**Denne artikkelen bygger på «[[:en:Ma&#39;agalim|Ma&#39;agalim]]» frå ,  den 12. september 2015.* 
*** oppgav desse kjeldene:*
Merhavim regionale kommune

**Merhavim regionale kommune** (hebraisk skrift מועצה אזורית מרחבים, *Mo'atza Azorit Merhavim*) er ein regional kommune i Det sørlege distriktet i Israel. Han består av 14 moshavar, ein fellesbusetnad, ein ungdomslandsby og ein utdanningsinstitusjon.

## Busetnader
* **Moshavar**
**Bitha · Eshbol · Gilat · Klahim · Maslul · Nir Akiva · Nir Moshe · Pa'amei Tashaz · Patish · Peduim · Ranen · Sde Tzvi · Talmei Bilu · Tifrah
***Fellesbusetnad**
**Mabu'im
***Ungdomslandsby**
**Eshel HaNasi
***Anna landsby (utdanningsinstitusjon)**
**Aleh Negev
Bitha

**Bitha** (hebraisk skrift בִּטְחָה, tyder Ro) er ein moshav sør i Israel. Han ligg nordvest i Negev nær Ofakim og høyrer til Merhavim regionale kommune. I 2006 hadde han 675 innbyggjarar.

Moshaven vart grunnlagd i 1950 som ein ma'abara kalla **Hakam Ha-107** (tyder *Den 107. kilometeren*) etter kilometermerka langs Beersheba-Gaza-vegen, som synte at det var 107 kilometer til Jerusalem. Han vart sidan omgjort til ein moshav av immigrantar frå Jemen og namngjeven Bitha frå Jesaja 30:15;
For så seier Herren Gud, Israels Heilage: «Vender de om og held dykk i **ro**, skal de bli frelste. I stille og tillit skal dykkar styrke vera.» Men de ville ikkje.

## Kjelder

**Denne artikkelen bygger på «[[:en:Bitha|Bitha]]» frå ,  den 11. september 2015.* 
*** oppgav desse kjeldene:*
Eshbol

**Eshbol** (hebraisk skrift אֶשְׁבּוֹל, tyder 'kolbe') er ein moshav sør i Israel. Han ligg nordvest i Negev nær Netivot og Rahat og høyrer til Merhavim regionale kommune. I 2006 hadde han 240 innbyggjarar.

Landsbyen vart grunnlagd i 1954 som ein gard av medlemmar av organisasjonen «Eshbol» som var immigrantar frå Iran. Namnet tyder kolbe, og syner til maiskolbe.

## Kjelder

**Denne artikkelen bygger på «[[:en:Eshbol|Eshbol]]» frå ,  den 11. september 2015.*  

## Bakgrunnsstoff
*Eshbol  Negev Information Sentral
Gilat

**Gilat** (hebraisk skrift גִּילַת, tyder Fryd) er ein moshav sør i Israel. Han ligg vest i Negevørkenen mellom Beersheba og Ofakim og høyrer til Merhavim regionale kommune. I 2007 var folketalet 965.

Moshaven vart grunnlagd i 1949 av immigrantar frå Tunisia. Namnet er henta frå Jesaja 35:2:
Som lilja skal ho bløma jubla, ja, ropa av **fryd**.

## Kjelder

**Denne artikkelen bygger på «[[:en:Gilat|Gilat]]» frå ,  den 11. september 2015.* 
*** oppgav desse kjeldene:*
Klahim

**Klahim** (hebraisk skrift קְלָחִים, tyder 'Maiskolbe') er ein moshav sør i Israel. Han ligg nordvest i Negev nær Netivot og høyrer til Merhavim regionale kommune. I 2006 hadde han 307 innbyggjarar.

Moshaven vart grunnlagd i 1954 av immigrantar frå Iran, Marokko og Tunisia. Han vart først kalla **[[Shoval]] Daled** og så **Shadma**, før han fekk det noverande namnet.

## Kjelder

**Denne artikkelen bygger på «[[:en:Klahim|Klahim]]» frå ,  den 11. september 2015.* 
*** oppgav desse kjeldene:*

## Bakgrunnsstoff
*Klahim  Negev informmasjonssenter
Maslul

**Maslul** (hebraisk skrift מַסְלוּל, tyder 'Veg') er ein moshav sør i Israel. Han ligg nordvest i Negev nær Ofakim med eit areal på 8&nbsp;000 mål og høyrer til Merhavim regionale kommune. I 2006 hadde han 380 innbyggjarar.

Moshaven vart grunnlagd i 1950 av immigrantar frå Iran. Som fleire andre moshavar i området er namnet henta frå Jesaja 35:8;
Og der skal det vera ein **veg**, Den heilage vegen skal han kallast. På den skal ingen urein ferdast. Han skal vera der for dei. Ingen som går på vegen, sjølv ikkje dårar, skal gå seg vill.

## Kjelder

**Denne artikkelen bygger på «[[:en:Maslul|Maslul]]» frå ,  den 11. september 2015.* 
*** oppgav desse kjeldene:*

## Bakgrunnsstoff
*Maslul Negev informmasjonssenter
Nir Akiva

**Nir Akiva** (hebraisk skrift נִיר עֲקִיבָא, tyder 'Akivaenga') er ein moshav sør i Israel. Han ligg nordvest i Negev nær Netivot og Nir Moshe og dekkjer 1&nbsp;000 mål og høyrer til Merhavim regionale kommune. I 2006 hadde han 273 innbyggjarar.

Moshaven vart grunnlagd i 1953 på land som hadde høyrt til landsbyen Kawfakha. Han vart kalla opp etter Akiva Etinger, ein sjef i Busetjingsavdeligna i Jewish Agency. Seint i 1970-åra budde Amir Peretz i moshaven.

## Kjelder

**Denne artikkelen bygger på «[[:en:Nir Akiva|Nir Akiva]]» frå ,  den 11. september 2015.* 
*** oppgav desse kjeldene:*

## Bakgrunnsstoff
*Nir Akiva  Negev informmasjonssenter
Nir Moshe

**Nir Moshe** (hebraisk skrift נִיר מֹשֶׁה, tyder 'Mosheåkeren') er ein moshav sør i Israel. Han ligg nordvest i Negev søraust for Sderot med eit areal på 2&nbsp;000 mål og høyrer til Merhavim regionale kommune. I 2006 hadde han 362 innbyggjarar.

Moshaven vart grunnlagd i 1953 av tidlegare bybuarar frå Jerusalem, Haifa og Herzliya, og heitte først **[[Shoval]] Mizrachi 1**, før han vart kalla opp etter Moshe Smiliansky, ein forfattar og agronom.

## Kjelder

**Denne artikkelen bygger på «[[:en:Nir Moshe|Nir Moshe]]» frå ,  den 11. september 2015.* 
*** oppgav desse kjeldene:*

## Bakgrunnsstoff
* Nir Moshe  offisiell nettstad.
Pa'amei Tashaz

**Pa'amei Tashaz** (hebraisk skrift פַּעֲמֵי תַּשַׁ"ז) er ein moshav sør i Israel.

Pa'amei Tashaz ligg nordvest i Negev, mellom Netivot og Rahat. Han høyrer tilMerhavim regionale kommune. I 2006 hadde han 359 innbyggjarar.

Moshaven vart grunnlagd i 1953 av immigrantar frå Iran. Han vart kalla opp etter Dei 11 punkta i Negev som vart grunnlagd i oktober 1946 (*Tashaz* i hebraisk kalender).

## Kjelder

**Denne artikkelen bygger på «[[:en:Pa&#39;amei Tashaz|Pa&#39;amei Tashaz]]» frå ,  den 11. september 2015.* 
*** oppgav desse kjeldene:*

## Bakgrunnsstoff
*Pa'amei Tashaz  Negev informmasjonssenter
Patish

**Patish** (hebraisk skrift פַּטִּישׁ, tyder 'Hammar') er ein moshav sør i Israel. Han ligg nordvest i Negev nær Ofakim.

Landsbyen vart grunnlagd den 3. mars 1950, og vart kalla opp etter den nærliggande Horvat Patish (tyder *Patish-ruinane*). I starten vart immigrantar frå Egypt førte her for å busetje staden. Men dei nekta å forlate lastebilen som førte dei dit. Etter fleire forsøk slo ei gruppe kurdiske jødar seg ned i moshaven i mai det året.

I mars 1955 gjekk væpna arabarar infiltratørar frå Gazastripa til åtak på eit bryllaup i landsbyen med handgranater. 24 av gjestene vart skadde og ein vart drepen.

## Kjelder

**Denne artikkelen bygger på «[[:en:Patish|Patish]]» frå ,  den 11. september 2015.* 
*** oppgav desse kjeldene:*

## Bakgrunnsstoff
*Patish  Negev informmasjonssenter
Peduim

**Peduim** (hebraisk skrift פְּדוּיִים, tyder 'Fria ut') er ein moshav sør i Israel. Han ligg nordvest i Negev nær Ofakim og høyrer til Merhavim regionale kommune. I 2006 hadde han 344 innbyggjarar.

Moshaven vart grunnlagd i 1950 av immigrantar frå Jemen. Som fleire andre moshavar i området, har han fått namn etter eit vers i Jesaja, 35:10;
Dei som Herren har **fria ut**, skal venda attende. Dei kjem til Sion med jubel, med evig glede om si panne. Fryd og glede grip dei, sorg og sukk må flykta.

## Kjelder

**Denne artikkelen bygger på «[[:en:Peduim|Peduim]]» frå ,  den 11. september 2015.* 
*** oppgav desse kjeldene:*
Ranen

**Ranen** (hebraisk skrift רנן, tyder ‘Rop’) er ein moshav sør i Israel. Han ligg nordvest i Negev 2&nbsp;km nord for Ofakim og høyrer til Merhavim regionale kommune. I 2006 hadde han 675 innbyggjarar.

Moshaven vart grunnlagd i 1950 av immigrantar frå Jemen og heitte opphavleg *Bitha*. I 1952 flytta innbyggjarane til staden Hakam Ha-107 ma'abara og omgjorde denne til ein moshav, og tok med seg namnet Bitha.

Ei gruppe karaittiske jødar frå Egypt flytta inn i moshaven, og kalla han Ranen. Namnet er som fleire andre moshavar i området, teken frå eit vers i Jesaja, 35:2,*Som lilja skal ho bløma og jubla, ja, *'ropa*' av fryd. Libanons herlegdom har ho fått, Karmels og Sarons glans. Dei skal få sjå Herrens herlegdom, glansen frå vår Gud..*

## Kjelder

**Denne artikkelen bygger på «[[:en:Ranen|Ranen]]» frå ,  den 11. september 2015.* 
*** oppgav desse kjeldene:*
Sde Tzvi

**Sde Tzvi** (hebraisk skrift שְׂדֵה צְבִי, tyder 'Zviåkeren') er ein moshav sør i Israel. Han ligg nordvest i Negev nær Rahat og høyrer til Merhavim regionale kommune. I 2006 hadde han 362 innbyggjarar.

Landsbyen vart grunnlagd i 1953 av immigrantar frå Nord-Afrika. Han vart kalla opp etter Zvi Hirshfeld, som grunnla Ruhama som var med på å grunnleggje den nye moshaven.

## Kjelder

**Denne artikkelen bygger på «[[:en:Sde Tzvi|Sde Tzvi]]» frå ,  den 11. september 2015.* 
*** oppgav desse kjeldene:*

## Bakgrunnsstoff
*Sde Tzvi  Negev informmasjonssenter
Talmei Bilu

**Talmei Bilu** (hebraisk skrift תַּלְמֵי בִּיל"וּ, tyder Bilu-furene) er ein moshav sør i Israel. Han ligg nordvest i Negev nær Netivot og Rahat og høyrer til Merhavim regionale kommune. I 2006 hadde han 332 innbyggjarar.

Moshaven vart grunnlagd i 1953 av immigrantar frå Kurdistan og Romania. Namnet markerte 70-årsjubileet til den første Bilu som kom til det som vart Israel.

## Kjelder

**Denne artikkelen bygger på «[[:en:Talmei Bilu|Talmei Bilu]]» frå ,  den 11. september 2015.* 
*** oppgav desse kjeldene:*

## Bakgrunnsstoff
*Talmei Bilu Negev informmasjonssenter
Tifrah

**Tifrah** (hebraisk skrift תִּפְרַח, tyder [Ho] vil bløme) er ein religiøs moshav sør i Israel. Han ligg nordvest i Negev vest for Eshel HaNasi med eit areal på 5&nbsp;000 mål og høyrer til Merhavim regionale kommune. I 2007 var folketalet 1&nbsp;400.

Moshaven vart grunnlagd i 1950 av immigrantar frå Ungarn og Nord-Afrika. Namnet er henta frå Jesaja 35:1;
Ørken og tørt land skal gleda seg, øydemarka skal jubla og **bløma**, som lilja .

## Kjelder

**Denne artikkelen bygger på «[[:en:Tifrah|Tifrah]]» frå ,  den 11. september 2015.* 
*** oppgav desse kjeldene:*
Mabu'im

**Mabu'im** (hebraisk skrift מַבּוּעִים, tyder Kjelder) er ein fellesbusetnad sør i Israel. Han ligg i nordaust for Netivot og høyrer til Merhavim regionale kommune. I 2007 var folketalet 1&nbsp;100.

Landsbyen vart grunnlagd i 1958 som eit landsbysenter for lokale moshavar. I 1990-åra voks han raskt då han tok i mot mange nye immigrantar. Namnet kjem frå Jesaja 35:7;
Glødande sand blir til innsjø, det tørste land til **kjelder** med vatn. Sjakalars buplass blir ein kvilestad der graset gror mellom røyr og siv.

## Kjelder

**Denne artikkelen bygger på «[[:en:Mabu&#39;im|Mabu&#39;im]]» frå ,  den 11. september 2015.* 
*** oppgav desse kjeldene:*